วันอาทิตย์ที่ 18 ตุลาคม 2026
คำเทศนา “ดำเนินชีวิตด้วยพระปัญญาของพระเจ้า”

ในชีวิตประจำวัน เราต้องเผชิญกับการตัดสินใจอยู่เสมอ พระวจนะของพระเจ้าเต็มไปด้วยพระปัญญาของพระองค์ที่ทรงมอบไว้ให้เราเพื่อสอนให้เราดำเนินชีวิตอย่างถูกต้อง พระปัญญาของพระเจ้าไม่ใช่เป็นเพียงความรู้หรือความสามารถในการแก้ปัญหาเท่านั้น แต่ยังเป็นความสามารถที่มาจากพระเจ้าในการนำความจริงฝ่ายวิญญาณมาใช้ในชีวิตประจำวันของเรา ช่วยให้เราตัดสินใจได้อย่างถูกต้อง ดำเนินชีวิตในเส้นทางแห่งพระพรและความสำเร็จในทุกด้านตามน้ำพระทัยของพระเจ้า และถวายเกียรติแด่พระเจ้าผ่านชีวิตของเรา – ยากอบ 3:17

ความจริงที่ให้ยึดมั่น คนมีปัญญาไม่เพียงรู้ทางที่ถูกต้อง แต่เลือกเดินในทางนั้น ด้วยความยำเกรงพระเจ้า

1. แสวงหาพระปัญญาของพระเจ้า ซึ่งเริ่มต้นด้วยความยำเกรงพระองค์ 
1.1 	ทูลขอพระปัญญาของพระเจ้า และขวนขวายหาอย่างจริงจัง – ยากอบ 1:5, สุภาษิต 2:3–4
1.2 	ความยำเกรงพระเจ้าคือจุดเริ่มต้นของปัญญา – สุภาษิต 9:10, สดุดี 111:10

2. 	เลือกอิทธิพลที่ถูกต้อง และปฏิเสธอิทธิพลที่ไม่ดี 
2.1 	ให้พระวจนะเป็นอิทธิพลหลักในการดำเนินชีวิต – สุภาษิต 7:1–5, 4:22
2.2 เรียนรู้วิธีการของการล่อลวงและผลที่ตามมา เพื่อจะไม่เดินตามอิทธิพลที่ไม่ดี – สุภาษิต 7:21–27

3. เรียนรู้จากมดในเรื่องความขยันหมั่นเพียร ความสัตย์ซื่อ ความจงรักภักดีและการเตรียมพร้อม – สุภาษิต 6:6–8, สุภาษิต 30:24–25

สรุป วันนี้เราได้เรียนรู้ว่าพระปัญญาของพระเจ้าไม่ใช่เพียงความรู้ที่เรามี แต่เป็นความสามารถที่เรานำความจริงของพระเจ้ามาใช้ในการดำเนินชีวิตประจำวันของเรา ช่วยให้เราคิดและตัดสินใจอย่างถูกต้อง เลือกทำสิ่งที่สอดคล้องกับน้ำพระทัยของพระองค์ ซึ่งจะช่วยให้เราหลีกเลี่ยงปัญหาที่ไม่จำเป็น นำไปสู่ชีวิตที่ดีทั้งในปัจจุบันและอนาคตตามแผนงานของพระเจ้า และมีชีวิตที่ถวายเกียรติแด่พระเจ้าในทุกวัน

คำถามอภิปราย
1. ท่านจะสามารถรับพระปัญญาจากพระเจ้าได้อย่างไร?
2. ท่านกำลังเผชิญกับอิทธิพลที่ไม่ดีอะไรบ้าง และท่านจะจัดการกับอิทธิพลเหล่านั้นอย่างไร? 
3. จากพระธรรมสุภาษิต ท่านได้เรียนรู้บทเรียนอะไรจากมด และจะนำบทเรียนนั้นมาประยุกต์ใช้ในชีวิตประจำวันของท่านอย่างไรบ้าง? 
